Uskomaton puhuri iski jalkapallo-otteluun Ruotsissa: valmentaja joutui maalikehikon häkittämäksi - Urheilu | HS.fi
Uskomaton puhuri iski jalkapallo-otteluun Ruotsissa: valmentaja joutui maalikehikon häkittämäksi
Muun muassa junaliikenne oli pysähdyksissä, mutta tuuli ei estänyt Örgryten ja Trelleborgin alle 17-vuotiaiden ottelun pelaamista.
Julkaistu: 17.9. 14:48
17.9. 14:48
Göteborgilaisen Örgryten alle 17-vuotiaiden jalkapallojoukkueen valmentaja Nicholas Wallin-Nastaj https://www.hs.fi/haku/?query=nicholas+wallin-nastajkoki sunnuntaina jotain, mitä otteluissa ei yleensä tapahdu. Maalikehikko lähti liikkeelle, ja Wallin-Nastaj joutui kuin häkkiin kehikon ja maaliverkkojen sisään, kertoo Aftonbladethttps://www.aftonbladet.se/sportbladet/fotboll/a/9vnqm9/tranaren-attackerad-av-vilda-malburen.
Syynä tapaukseen oli poikkeuksellisen kova tuuli. Muun muassa junaliikenne oli pysähdyksissä, mutta tuuli ei estänyt Örgryten ja Trelleborgin alle 17-vuotiaiden ottelun pelaamista.
Maalikehikko ei ollut käytössä ottelussa, vaan se singahti kentän laidalta kentälle ja valmentaja sen mukana.
”Yksi pelaajistani sanoi nähneensä maalin liikkuvan. Kerroin hänelle, että älä sepitä, koska en ymmärtänyt, mihin tuuli tarttuu. Se [maalikehikko] on oikeastaan yksi iso verkko, jossa on reikiä, joten sen äänikin oli erikoinen.”
Nyt tapauksesta on julkaistu Instagramissa video suositulla 433-tilillä. Videota on katsottu yli kolme miljoonaa kertaa.
Itse ottelu päättyi lopulta Örgryten 2–1-voittoon.